b'\n_START_ARTICLE_\nSilverstone Circuit\n_START_SECTION_\nHistoria\n_START_PARAGRAPH_\nSilverstone Circuit on rakennettu toisessa maailmansodassa k\xc3\xa4ytetyn RAF Silverstone -sotilaslentokent\xc3\xa4n paikalle, ja siit\xc3\xa4 muistuttaa Hangar Straightiksi nimetty suora. Rata oli pitkien suoriensa takia pitk\xc3\xa4\xc3\xa4n yksi Formula 1:n nopeimmista radoista. Rataa onkin muutettu 1980-luvun j\xc3\xa4lkeen monta kertaa turvallisuussyist\xc3\xa4. Suomalainen Formula 1 -kuljettaja Jyrki J\xc3\xa4rvilehto oli menett\xc3\xa4\xc3\xa4 henkens\xc3\xa4 ajettuaan rajun kolarin testiajossa vuonna 1994._NEWLINE_Rataa pidennettiin vuonna 2010 5,9 kilometrin mittaiseksi. Uutta areenaosuutta k\xc3\xa4ytet\xc3\xa4\xc3\xa4n sek\xc3\xa4 MotoGP- ett\xc3\xa4 Formula 1 -kilpailuissa._NEWLINE_Radan nykyinen l\xc3\xa4ht\xc3\xb6ruudukko sijaitsee Lillingstone Dayrell with Luffield Abbeyn kunnassa Aylesbury Valen hallintopiiriss\xc3\xa4 Buckinghamshiressa ja radan entinen l\xc3\xa4htosuora sijaitsee Silverstonen kunnassa South Northamptonshiren hallintopiiriss\xc3\xa4 Northamptonshiressa._NEWLINE_Eniten voittoja Silverstonen radalta on Formula 1 -sarjassa Lewis Hamiltonilla, yhteens\xc3\xa4 kuusi voittoa.'